Bvl. § 2-1 første og andre ledd om kommunens plikt til internkontroll, jf.
Bydelens egen rapportering vedrørende henlagte meldinger i 2014: Bydel St. Hanshaugen henla 33,7 % av innkomne meldinger i første halvår, og 35,3 % av innkomne meldinger i andre halvår. - Dette er et høyt tall sammenlignet med tallene fra andre bydeler og kommuner. - Gjennomsnitt for Oslo andre halvår 2014 var 20,9 %. - Bydelens rapportering viser for øvrig at det i andre halvår 2012 ble henlagt 14,2 % av innkomne meldinger. I første halvår 2013 ble 15,6 % av innkomne meldinger henlagt, og i andre halvår 2013 ble 24,6 % av innkomne meldinger henlagt.
Bydelens ansvar for Oslo sentrum Uf. Del 2) ble i samtlige intervjuer oppgitt som årsaken til bydelens høye prosentandel henlagte meldinger. - Tilsynsmyndigheten fikk ikke oppgitt andre mulige hypoteser brukt i evaluering og korrigering av bydelens praksis på området. - Blant de henlagte meldingene tilsynsmyndigheten gikk gjennom, fant vi et relativt høyt antall meldinger der meldingens innhold tilsa at det skulle ha vært åpnet undersøkelse i saken, og der innholdet ikke var relatert til sentrumsansvaret, jf. pkt. 3 nedenfor.
Presisering av tallene: - Det totale antallet henlagte meldinger for 2014 er ifølge bydelens egne rapporteringstall 80. I løpet av gjennomføringen av tilsynet har tilsynsmyndigheten fått oppgitt at det faktiske tallet er 82. Tilsynsmyndigheten fikk oversendt 67, da meldinger som omhandlet saker tilhørende andre bydeler samt likelydende saker om søsken etter en konkret vurdering ble utelatt fra oversendelsen. - Blant de 39 meldingene tilsynsmyndigheten vurderer skulle ha ledet til undersøkelse, var det 12 meldinger som til sammen hørte til 4 barn; altså barn som det var meldt bekymring for flere ganger. - I tillegg til de 39 meldingene som omtalt ovenfor, fant tilsynsmyndigheten 9 meldinger med et innhold som skulle ha ledet til ytterligere aktivitet fra barneverntjenestens side før eventuell henleggelse, eksempelvis innhenting av utfyllende informasjon fra melder.
Barneverntjenesten har for høy terskel for iverksettelse av undersøkelser. - Flere meldinger med innhold som omhandler vold, rusmisbruk og/ eller psykisk sykdom er henlagt. - Ved barneverntjenestens avklaring av meldinger, forelå det ikke omforent forståelse eller praksis knyttet til å ta hensyn til hvem som er melder. - Mange av de henlagte meldingene kom fra offentlige instanser, jf. bvl. § 6-4. Tilsynsmyndigheten fant at barneverntjenesten ikke har tatt hensyn til at terskelen for de offentlige instansers plikt til å gi opplysninger til barneverntjenesten etter bvl. § 6-4 ligger vesentlig høyere enn barneverntjenestens terskel for å iverksette undersøkelse etter bvl. § 4-3. - Noen av meldingene omhandlet barn som barneverntjenesten hadde informasjon om fra tidligere, eksempelvis ved tidligere meldt bekymring. Tilsynsmyndigheten fant ikke at barneverntjenesten alltid tok hensyn til at ny bekymring vedrørende samme barn har betydning for vurdering av den nye bekymringsmeldingen. - Flere meldinger er henlagt med grunnlag i at andre instanser har oppfølging av familien. - Flere av meldingene er henlagt med begrunnelse i at barnet kun har samvær med den forelderen det er knyttet bekymring til. - Flere meldinger om samværskonflikt er henlagt med begrunnelse i at situasjonen ikke kan avhjelpes etter barnevernloven.
Bydelen har ikke sikret at barnevernfaglige vurderinger og beslutninger dokumenteres skriftlig ved gjennomgang av meldinger. - Dokumentgjennomgangen viste manglende skriftlig dokumentasjon av barnevernfaglige vurderinger og beslutninger i flertallet av meldingene. - Det fremkom i intervjuene at det i stor grad foretas muntlige barnevernfaglige drøftinger i meldings-/mottaksmøtene, men at dette ikke nedfelles i referater eller annen form for skriftlig dokumentasjon. - Det fremkom også i intervjuene at det på slutten av 2014 ble påbegynt et arbeid med utarbeiding av mal for dokumentasjon av meldingsavklaring.
Tilsynsmyndigheten fant ikke dokumentert en omforent praksis knyttet til når det er nødvendig å kontakte melder for avklaring og nærmere utdyping der meldingen er uklar eller gir få opplysninger. - Tilsynsmyndigheten fant ikke nedfelte rutiner knyttet til vurdering av behovet for kontakt med melder. - Tilsynsmyndigheten fant ved dokumentgjennomgang og i intervjuene lite spor av kontakt med melder, og lite spor av konkrete vurderinger knyttet til et eventuelt behov for å kontakte melder.
Noen av de henlagte meldingene, som er behandlet som bekymringsmeldinger, har et innhold som tilsier at meldingen skulle ha vært behandlet som en søknad om tiltak. - For eksempel: Foreldre som selv tar kontakt med barneverntjenesten og uttrykker behov for hjelp, eller der helsesøster kontakter barneverntjenesten og formidler behov for bistand på vegne av forelder.